En middelsstor (25 millimeter), brun trebukk. Antennene er tykke ved roten, jevnt avsmalnende utover, gjerne omtrent så lange som kroppen hos hannene og rundt to tredjedeler så lange som kroppen hos hunnene, den ytre delen gjerne gulbrun. Pronotum er avrundet sekskantet med en pigg midt på hver sidekant. Dekkvingene er nesten parallellsidige med stumpvinklede "skuldre" og tydelige lengderibber.